TRUE รับใบอนุญาตคลื่น 900 MHz !! ส่วน JAS ยังคงไม่เห็นร่องรอย - FINNOMENA
14 มี.ค. 2559

HOT NEWS DIGEST – TRUE รับใบอนุญาตคลื่น 900 MHz !! ส่วน JAS ยังคงไม่เห็นร่องรอย
เช้าวันนี้ทาง TRUE ได้รับ License คลื่น 900 MHz หลังจากชำระเงินค่าประมูลงวดแรก 7,958 ล้านบาท ในวันศุกร์ที่แล้ว (11 มี.ค. 59)
หลักจากที่ TRUE ได้รับ ใบอนุญาต 900 MHz จะทำให้ TRUE มีจำนวนคลื่นความถี่มากที่สุดและมีอายุการใช้งานที่ยาวนาน คือคลื่น 850 MHz, 900MHz, 1800MHz และ 2100 MHz
การมีคลื่นหลากหลายคลื่นความถี่น่าจะเป็นประโยชน์กับการดำเนินธุรกิจในอนาคตของ TRUE
ส่วนใครมี JAS อยู่ก็รอลุ้นต่อไปนะว่า JAS จะหาทางนำเงินมาจ่ายอย่างไร…
FINNOMENA รายงาน
  “ทรู” รับแล้วเรียบร้อยไลเซ่นส์ 4G คลื่น 900 MHz เช้านี้
จาก ประชาชาติธุรกิจออนไลน์
รายงานข่าวแจ้งว่า เช้าวันนี้ (14 มี.ค.2559) ผู้บริหารกลุ่มทรู นำโดยนายศุภชัย เจียรวนนท์ กรรมการผู้จัดการใหญ่ บมจ.ทรู คอร์ปอเคชั่น ได้เดินทางไปยังสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) เพื่อรับใบอนุญาตให้ใช้คลื่น 900 MHz เรียบร้อยแล้วเมื่อเวลาประมาณ 09.00 น. หลังจากเมื่อวันศุกร์ที่ 11 มี.ค. 2559 ที่ผ่านมา ได้ยื่นเอกสารค้ำประกันวงเงินประมูลคลื่น 900 MHz จำนวน 73,036.06 ล้านบาท พร้อมเช็คเงินสดมาชำระค่าเงินประมูลคลื่น จำนวน 7,958 ล้านบาท
และในเวลาประมาณ 10.00 น.วันเดียวกัน บมจ.แอดวานซ์ อินโฟร์ เซอร์วิส (เอไอเอส) เตรียมแถลงข่าวเกี่ยวกับจุดยืนในการให้บริการลูกค้า 900 MHz
  อ่านต่อได้ที่ : “ทรู” รับแล้วเรียบร้อยไลเซ่นส์ 4G คลื่น 900 MHz เช้านี้
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง